62023CJ0051_INF
Απόφαση του Δικαστηρίου (όγδοο τμήμα) της 29ης Ιουλίου 2024 –Validity κατά Επιτροπής
(Υπόθεση C‑51/23 P) (
1
)
«Αίτηση αναιρέσεως – Πρόσβαση στα έγγραφα – Κανονισμός (ΕΚ) 1049/2001 – Άρθρο 4, παράγραφος 3 – Πρόσβαση σε έγγραφα τα οποία έχουν συνταχθεί από θεσμικό όργανο για εσωτερική χρήση ή τα οποία σχετίζονται με θέμα επί του οποίου δεν έχει αποφασίσει το θεσμικό όργανο – Έγγραφα σχετικά με σχέδιο προσκλήσεως υποβολής προτάσεων το οποίο συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) – Απόφαση με την οποία απορρίπτεται το αίτημα παροχής προσβάσεως σε έγγραφα προερχόμενα από κράτος μέλος – Απόφαση περί παροχής προσβάσεως στα εν λόγω έγγραφα εκδοθείσα κατόπιν της ασκήσεως της προσφυγής ακυρώσεως της απορριπτικής αποφάσεως – Έλλειψη εννόμου συμφέροντος»
1.
Προσφυγή ακυρώσεως – Φυσικά ή νομικά πρόσωπα – Έννομο συμφέρον – Απαίτηση περί υπάρξεως γεγενημένου και ενεστώτος εννόμου συμφέροντος – Εκτίμηση κατά τον χρόνο ασκήσεως της προσφυγής – Προσφυγή δυνάμενη να προσπορίσει όφελος στον προσφεύγοντα
(Άρθρο 263 ΣΛΕΕ)
(βλ. σκέψη 32)
2.
Αίτηση αναιρέσεως – Έννομο συμφέρον – Προϋπόθεση – Αίτηση αναιρέσεως δυνάμενη να προσπορίσει όφελος στον διάδικο που την άσκησε – Αίτηση αναιρέσεως με την οποία τίθεται υπό αμφισβήτηση απόφαση του Γενικού Δικαστηρίου σχετική με την πρόσβαση στα έγγραφα προκειμένου να αποφευχθεί η επανάληψη, στο μέλλον, της έκδοσης παράνομων αποφάσεων των θεσμικών οργάνων – Προβαλλόμενες παρανομίες που δεν είναι δυνατόν να επαναληφθούν στο μέλλον – Απώλεια του εννόμου συμφέροντος
(Οργανισμός του Δικαστηρίου, άρθρο 56· Κανονισμός Διαδικασίας του Δικαστηρίου, άρθρο 190 § 1)
(βλ. σκέψεις 33, 34, 39, 40, 43)
3.
Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Έγγραφα προερχόμενα από κράτος μέλος – Δυνατότητα του κράτους μέλους να ζητήσει από το θεσμικό όργανο τη μη γνωστοποίηση εγγράφων – Υποχρέωση του θεσμικού οργάνου να μην τα γνωστοποιήσει χωρίς προηγούμενη συγκατάθεση
(Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 5)
(βλ. σκέψη 36)
4.
Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Υποχρεώσεις του οικείου θεσμικού οργάνου στο πλαίσιο της εξετάσεως αιτήσεως για την παροχή προσβάσεως – Υποχρέωση πλήρους ελέγχου των αιτήσεων παροχής προσβάσεως ήδη από την αρχική αίτηση – Περιεχόμενο
(Κανονισμός 1049/2001 του Ευρωπαϊκού Κοινοβουλίου και του Συμβουλίου, αιτιολογική σκέψη 13 και άρθρα 7 και 8)
(βλ. σκέψεις 49-51, 62)
5.
Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Προθεσμία προς απάντηση σε αρχική αίτηση για την παροχή προσβάσεως – Υπέρβαση – Συνέπειες – Δυνατότητα του αιτούντος να υποβάλει επιβεβαιωτική αίτηση
(Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 7 §§ 1 και 4)
(βλ. σκέψη 56)
6.
Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Προθεσμία για την απάντηση σε επιβεβαιωτική αίτηση παροχής προσβάσεως – Υπέρβαση – Σιωπηρή απορριπτική απόφαση υποκείμενη σε ένδικη προσφυγή
(Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 8 §§ 1 έως 3)
(βλ. σκέψεις 57, 58)
7.
Αναίρεση – Λόγοι – Εσφαλμένη εκτίμηση των πραγματικών περιστατικών και των αποδεικτικών στοιχείων – Απαράδεκτο – Έλεγχος από το Δικαστήριο της εκτιμήσεως των πραγματικών περιστατικών και των αποδεικτικών στοιχείων – Αποκλείεται, πλην της περιπτώσεως παραμορφώσεώς τους – Λόγος με τον οποίο προβάλλεται παραμόρφωση των αποδεικτικών στοιχείων – Ανάγκη επακριβούς μνείας των παραμορφωθέντων στοιχείων και καταδείξεως των σφαλμάτων αναλύσεως τα οποία είχαν ως αποτέλεσμα την παραμόρφωση αυτή – Η παραμόρφωση πρέπει να προκύπτει προδήλως από τα στοιχεία της δικογραφίας
(Άρθρο 256 § 1, ΣΛΕΕ· Οργανισμός του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου, άρθρο 168 § 1, στοιχείο δʹ)
(βλ. σκέψεις 68-70)
8.
Αναίρεση – Λόγοι – Υποχρέωση του αναιρεσείοντος να βάλλει επακριβώς κατά συγκεκριμένου σημείου της συλλογιστικής του Γενικού Δικαστηρίου
(Άρθρο 256 § 1, ΣΛΕΕ· Οργανισμός του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου, άρθρα 168 § 1, στοιχείο δʹ, και 169 § 2)
(βλ. σκέψη 73)
Διατακτικό
Το Δικαστήριο αποφασίζει:
1)
Απορρίπτει την αίτηση αναιρέσεως.
2)
Καταδικάζει το Validity Foundation – Mental Disability Advocacy Centre στα δικαστικά έξοδα.
(
1
)	ΕΕ C 189, της 30.5.2023.